Dorothy Lamour

Dorothy Lamour (født som Mary Leta Dorothy Slaton 10. desember 1914 i New Orleans, Louisiana, død 22. september 1996) var en amerikansk skuespiller som hovedsakelig har opptrådt på filmer. 

Hun er trolig best husket for å ha vært med i en rekke vellykkede komedier der hovedrollene ble besittet av Bob Hope og Bing Crosby. Hun var datter av Carmen Louise (født LaPorte) og John Watson Slaton, som begge arbeidet som servitører. Lamour hadde både fransk, spansk og irsk avstamning. Hennes foreldres ekteskap varte bare noen få år, men hennes mor giftet seg igjen med Clarence Lambour, og Dorothy tok deretter hans etternavn. Dette ekteskapet endte også i skilsmisse mens Dorothy fremdeles var tenåring. Da familiens økonomi var så desperat da hun var 15 år, forfalsket hun sin mors navn til et dokument som autoriserte henne til å droppe ut av skolen. Senere, derimot, begynte hun på skole for sekretær som ikke krevde at hun ikke trengte å ha gått på high school. 

Etter at hun i 1931 vant en skjønnhetskonkurranse i Miss New Orleans, flyttet hun og hennes mor til Chicago, der Lamour tjente 17 dollar i uka mens hun arbeidet som heis operatør for Marshall Field varehuset på State Street. Hun hadde ingen opplæring som sanger, men ble overtalt av en venn til å prøve ut for en kvinnelig vokalist som var en bandleder som hadde sitt egne nasjonale radio show. I 1935 hadde hun sin egen femten minutters ukentlig musikalsk program på NBC Radio. Hun sang også på den populære Rudy Vallee radio show og hun hadde også enkelte andre musikalske nnslag på andre radiostasjoner. 

Tidlig i sin karriere, støtte Lamour på J. Edgar Hoover, som satt som direktør for Federal Bureau of Investigation. Ifølge Hoover forfulgte Lamour sine kjærester, men hun var i utgangspunktet bare interessert i vennskap med Hoover. Hoover og Lamour forble nære venner til slutten av Hoovers liv, og etter hans død i 1972, gjorde Lamour ingenting for å nekte for ryktene om at hun hadde hatt en affære med ham i årene etter at hun skilte seg sin tidligere ektemann.

I 1936 flyttet hun til Hollywood og begynte regelmessig å vise seg i filmer som ble produsert for filmstudioet Paramount Pictures. Rollen som gjorde henne til en stjerne var da hun spilte karakteren Ulah (en slags kvinnelig Tarzan) i filmen The Jungle Princess fra 1936. Lamour viste også talenter på flere andre området og hun oppnådde også stjernestatus som ett sex-symbol. Hun spilte hovedrollen i "Road to ..." film-serien med blant annet Bing Crosby og Bob Hope på rollelistten i 1940-og 1950-tall. Disse filmene ble enormt populære utover 1940-tallet, og de var regelmessig plassert blant de filmene som fikk inn mest penger hvert år. 

Noen av Dorothy Lamours andre kjente filmer inkluderer John Fords Orkanen (1937), Spawn of the North (1938), Johnny Apollo (1940), Aloma of South Seas (1941), Beyond the Blue Horizon (1942), Dixie (1943) On Our Merry Way (1948) og Oscar-vinneren Verdens største show (1952). Dorothy Lamour spilte i en rekke musikaler og hun sang også i mange av hennes komedier og dramatiske filmer. 

Lamours skuespiller-karriere på film kokte bort i begynnelsen på 1950-tallet, og hun startet en ny karriere som en entertainer på forskjellige nattklubber og i tillegg var hun sporadisk skuespiller. Lamour publiserte sin egen selvbiografi kalt My Side of the Road i 1980. Lamour døde i sitt eget hjem i North Hollywood, California av hjerteinfarkt. Hun ble gravlagt på Forest Lawn, Hollywood Hills Cemetery i Los Angeles, California, etter en katolsk begravelse. Hun har blitt tildelt 2 stjerner på Hollywood Walk of Fame.

Filmografi (utvalg)

Referanser

Eksterne lenker 
 

Skuespillere fra USA
Personer fra New Orleans